ERA-GITANETA-WEB	Que ja ère avisada era senhora Clara, hemna deth senhor Tinent, qu'auien de vier entà çò de sòn es gitanetes, e s'estauen en tot demorar-les coma aigua de mai era e es sues damaisèles e mestrèsses, amassa damb es dera ua auta senhora vesia sua, que totes se trapèren entà veir a Preciosa; e a penes aueren entrat es gitanes, qu'entre totes ludec Preciosa coma era lum d'ua halha entre d'autes lums mendres; e atau correren totes entada era: es ues l'abraçauen, es autes la guardauen, aguestes la benedien, aqueres la laudauen.